كل اجاباتك قبل كدا ان اخراج الصلا عن وقتها من اكبر الكبائر.. طب انا في جامعة وطبيعة اليوم انه مشغول ومحاضرات وكدا ومفيش فعلا وقت اصلي الا لو هفوت محاضرات ودا مينفعش اكيد.. "لا يكلف الله نفسا إلا وسعها"لو سمحت قول حل مش تمنعنا وتنهينا من دا وخلاص علي كدا وشكرا لسعة صدرك
١- صلي بين المحاضرات ٢- اطلبوا مطلبا جماعيا أن يكون فيه ١٠ دقائق بين المحاضرات للصلاة ٣- صلي في آخر القاعة حتى لو انت بنت، ينفع. ٤- فوتي كم دقيقة من المحاضرة عشان الصلاة وممكن تخلي حد يسجل لك الدقائق دي. ٥- مش مقتنع ان مفيش ٥ دقايق كل ٣ ساعات تقريبا تصلي فيهم. ٦- اللي الصلاة أهم شيء في حياته وده المفروض في كل مسلم= حيعرف يلاقي لها وقتا. ٧- لو فرض ان مفيش أي سبيل مطلقا مما ذكرناه، وده شيء نادر الحدوث، وسيحصل ضرر بترك المحاضرة فعلا ولا يمكن تعويضه= فيجوز الجمع بين الظهر والعصر، وبين المغرب والعشاء، تقديما أو تأخيرا. وده في أضيق الحدود، ولا يجوز مع إمكانية شيء مما ذكرته في النقاط السابقة.